Tidligere i Suits:
Vi overtræder ingen regler ved at ses.
Det er ikke noget, jeg prøver at slippe fra.
Det er noget, jeg føler indeni.
Min søn skulle prøveløslades. Hvorfor skulle han slås?
Der er mindst 20 klager fra ikke-løsladte fanger.
De omhandler alle skader og vage disciplinærstraffe.
Hvis vores firma kan forbindes til den sag, mister vi en stor klient.
-Jeg arbejder ikke på den. -Det må du skrive under på.
Du har intet med sagen at gøre.
Mit job kræver, at jeg er diskret.
Han siger det ikke til nogen, og din forretning vil forblive intakt.
Du levede på en løgn. Men du kan ikke holde tæt
om én sag?
Vi vil tilbyde dig et job.
Jeg arbejder ikke med folk, jeg ikke stoler på.
-Du kan hjælpe dem. -Jeg vil have $50.000.
Det er mig. Jeg er med.
-Hvad med dit løfte til Harvey? -Lad mig bekymre mig om det.
Hey.
Går du?
Hvorfor ikke vække mig?
Fordi dit vækkeur først ringer om en time.
Klokken er halv syv. Hvad skal du?
Du skal da ikke noget for Harvey så tidligt.
Jeg skal hjælpe Oliver med en sag på klinikken.
Vent.
Jeg håbede, at vi kunne spise sammen i aften.
Jeg skal nok også mødes med Oliver i aften.
Hvorfor beder du ikke Harvey om tid
til at arbejde på dit eget?
Jeg vil ikke presse citronen.
Mike, jeg er bekymret for dig. Du brænder lyset i begge ender.
Vi talte om det i går aftes.
Det vil ikke vare evigt. Det lover jeg.
Okay.
Læg dig til at sove.
Oliver. Jeg har ikke hele dagen. Lad os komme i gang. Hvad har du?
Et møde i Brooklyn med Marc Stevens.
Hvem er Marc Stevens?
Sagsøger nummer 18 i vores gruppe. Vi mødes med ham kl. ni.
Godt. Så får vi tid til at finde på et godt påskud.
Jeg ved, at du ikke teknisk set må arbejde på det, men ingen vil sladre.
Det er ikke en teknisk detalje. Vi har talt om det.
At jeg arbejder på sagen, kan forårsage, at det ikke lykkes.
Der er kun to, der ved det. Du og jeg.
-Nemlig. Så hvis Nathan spørger... -Hvis Nathan spørger om hvad?
-Nathan... -Jeg fortalte Oliver,
hvis du bliver træt af at se mig her, må han sige, at det er bare ærgerligt.
For jeg vil ikke lade Brooklyn Housing Project
mobbe dets lejere.
Kan du ikke klare BHP alene?
Jo, men det er rart, at Mike bakker mig op.
Godt. Efter du bad mig underskrive
ansvarsafskrivelsen i Olivers fængselssag,
troede jeg ikke, vi ville se meget mere til dig.
-Er der noget tilovers til mig? -Nej.
Du sov længe og gik glip af, at jeg lavede morgenmad.
Men at opvarme Pop Tarts kan ikke kaldes at lave morgenmad.
Hvad med, at jeg gør det godt igen ved ikke at give frokost?
Jeg værdsætter din manglende invitation, men kan ikke i dag.
-Kom nu. Hvorfor ikke? -Jeg har en aftale.
Siden hvornår har du patienter i frokostpausen?
Det er ingen patient, Harvey.
Det er min advokat.
-Hvad mener du med din advokat? -Ingenting. En mindre retssag
-med en tidligere partner. -Hvem repræsenterer dig?
Jeg håber ikke, du vil foreslå, at du skal gøre det.
Nej, men jeg kan skaffe den næstbedste.
Har denne person et navn?
Louis Litt.
-Det var ham, du slog? -Han er den bedste til jobbet.
-Louis er en pitbull. -Hvem siger, jeg vil have en pitbull?
Hør nu. Hvad end sagen omhandler, så er den nået til retssagsstadiet,
og du får brug for en advokat som Louis.
Jeg sætter pris på din omtanke, Harvey, men jeg foretrækker selv at klare det.
Hvis du vil hjælpe, så køb en ny pakke Pop Tarts.
Alle smagsvarianter går an, så længe det er jordbær.
-Det var noget fis. -Siger du, at du ikke sloges?
Jo, det gjorde jeg, men det var kun for at overleve.
Fortæl os, hvad der skete. Vi holder med dig.
Der var kun to måneder til, at jeg slap ud.
Jeg ville holde lav profil, indtil jeg blev sluppet ud.
Pludselig er der en idiot oven på mig,
-og så får jeg ekstra tid? -Hvad hed han?
Det aner jeg ikke.
Marc, måske frygter du hævn,
-men vi skal vide det hele, hvis... -Jeg frygter ikke hævn.
Jeg ved ikke, hvem han var. Ellers ville jeg sige det.
Jeg mistede to år til det sted.
To ekstra år oven i de to år for at stjæle nogle fjernsyn.
Hvis I går efter dem, vil jeg være med.
Så er du med. Men jeg var i fængsel kortere tid end du,
og jeg vidste, hvad alle hed.
Så enten var han ny i din enhed eller omvendt.
Jeg skal vide, hvad der skete.
Det er let. Jeg spiste i en anden enhed den aften.
-Hvorfor det? -Det fik jeg besked på.
-Af hvem? -Vagterne.
De slog det op på væggen, når de mente,
-at vi var for komfortable. -Så kender du hverken vagten,
der flyttede dig
eller fyren, som du sloges med.
-Jeg lyver ikke. -Det tror jeg heller ikke.
Jeg tror, de arrangerede det sådan.
-Louis... -Øjeblik.
Hvad laver du?
Jeg spiller Cornhole. Det skulle virke afstressende.
Jeg vil nødigt forstyrre, men jeg har brug for en tjeneste.
Hvad har du brug for?
Du ved, at jeg gik til psykiater sidste år.
Har det med din trivsel at gøre, lytter jeg gerne,
men som du ved, må jeg ikke praktisere terapi...
Louis, det er ikke det. Min psykiater bliver sagsøgt.
Hun har en advokat, men jeg stoler ikke på ham.
-Du skal tage sagen. -Hvis du ikke stoler på ham,
-hvorfor tager du så ikke sagen? -Hun var min terapeut.
Ja. Var. Det forhindrer dig ikke i at håndtere hendes sag.
Vil du have sandheden? Jeg dater hende.
Dater du din terapeut?
-Belær mig ikke. -Det gør jeg ikke.
Hvis du dater din terapeut, og nogen opdager det,
-kan hun miste sin bevilling. -Nej.
Vi begyndte først at date bagefter.
-Det skal du love mig. Spørger nogen... -Du har mit ord.
Det ville jeg ikke lyve om.
Okay. Jeg taler med hende.
Øjeblik, Harvey...
Ved Donna noget om det?
Nej.
Indtil videre ønsker jeg, at det forbliver sådan.
Seks år for at stjæle fjernsyn. Det er ikke fair.
-Nej. -Hvad gør vi nu?
Vi skal vide, hvem der bestemte, at en med to måneder tilbage
-skulle spise i en anden enhed. -Hvordan gør vi det?
Det ved jeg ikke. Det må du selv finde ud af.
Hvad? Hvor skal du hen?
Hvis jeg ikke tager på arbejde, bliver Harvey mistænksom.
Mike, er du sikker på, at det er besværet værd?
Oliver, det var dig, der pressede mig til at fortsætte.
Du hørte manden. De fordoblede hans dom. Chris Reyes er død.
Ja, det er det værd.
-Du må være Harvey Specter. -Tak, fordi du ville mødes.
Jeg ved, du har travlt med at dominere energisektoren.
Hvad er pointen, hr. Specter?
Jeg afbrød ikke mit skema for, at du kan kysse min røv.
Så skal jeg fortælle dig grunden.
Lockwood Energy kommer med et solpanel,
der ligner det, du har arbejdet på i årevis.
Hvorfra ved du det?
Jeg tilbragte ikke morgenen med at øve mig i at kysse røve.
Så ved du også, at Lockwoods grønne afdeling kun er
tre måneder gammel. De stjal teknologien.
Derfor bør du hyre mig, så jeg kan skaffe den tilbage.
Jeg har allerede et advokatfirma. Hvorfor ikke bruge det?
Fordi du ikke vil bruge en, der vil sagsøge Lockwood,
efter de har stjålet din pige.
Du vil bruge en, der slår dem ned, inden de får en chance.
Du er ret selvsikker.
Ønsker du en, der ikke er det?
Hvad med at overveje det en uges tid?
Men mens du gør det,
vil Lockwood skynde sig med at få dit produkt på markedet.
Når de gør det, vil din bestyrelse undre sig over,
hvorfor du ikke ansatte mig, da du havde chancen.
Okay, hr. Specter. Du vinder.
Du får tre dage. Så må vi se, om du er så god, som du tror.
Du må være Paula Agard.
-Undskyld, kender vi hinanden? -Ikke endnu, men det er en fornøjelse.
Jeg er Louis Litt,
og jeg forstår, at du leder efter en advokat.
Jeg har en advokat. Han hedder Peter Shumpert.
-Peter kommer ikke i dag. -Undskyld mig?
Han er nok flink, men han er ikke procedureadvokat.
Jeg forstår ikke, hvorfor det er relevant.
En, der lader sin klient møde en anden advokat,
er ikke en god advokat.
Jeg ved, at du er en fremragende advokat, hr. Litt.
Det sagde Harvey, da han tilbød din assistance.
-Hvorfor afslog du? -Fordi...
...der er ting ved denne sag, som jeg ikke ønsker at dele med Harvey.
Det forstår jeg fuldt ud.
Hvad end de går ud på, hvis jeg var din advokat,
kan du være sikker på, at han ikke ville høre det fra mig.
Okay.
Okay, Louis.
-Du må gerne repræsentere mig. -Godt.
Så lad os starte med, at du fortæller baggrunden.
Det er netop det. Vi var ikke kun forretningspartnere.
Vi boede sammen og havde klinik sammen...
-Hvad skete der? -Han droppede mig og knuste mit hjerte.
Jeg gav ham alt i partnerskabet, som han ønskede,
bare for at slippe for det og ham.
Og hvad så?
Nogle af vores gruppepatienter reagerede dårligt på hans behandling,
så de begyndte at gå hos mig privat.
-Privat eller hemmeligt? -Hvis du spørger, om jeg vidste,
at det var et brud på vores aftale, så ja. Men de havde det skidt.
Du kunne ikke med god samvittighed afvise dem.
-Nej. -Paula, du har mit ord.
Dette bliver mellem dig og mig.
Tak.
-Oliver, sig, at du har fundet noget. -Intet.
De har et system, der tildeler ændringer fra tid til anden.
- Hvorfor ringer du så? -Der er ingen forbindelse
mellem vores sager og vagterne, men der er én mellem slagsmålene.
-Jeg lytter. - Ud af de 20 sager vi har,
har slåskampene kun været mellem fire indsatte. Her er den perfekte:
Jamarcus Collins. Han er halvvejs gennem en tiårig dom og sidder i afsnit C,
der er tæt på Chris Reyes og Marc Stevens.
Så må vi besøge hr. Collins.
Det er arrangeret. Henter dig om en time.
Godt. Vi mødes ved Brooklyn Housing Authority.
-Okay. -Hvad end du har gang i, må det vente.
Jeg har en situation, hvor jeg skal bruge dig.
-Lige nu? -Nej.
Om tre måneder. Kom nu.
-Jeg kan ikke, Harvey. -Hvad mener du?
Jeg har et møde med Oliver ved Brooklyn Housing Authority.
-Jeg kan ikke lade ham vente. -Oliver?
Du har lige arbejdet på en pro bono-sag.
Ja, men jeg arrangerede det for uger siden.
Jeg vidste ikke, du ville give mig en anden pro bono.
Okay. Jeg klarer det selv.
Hvad end du laver med Oliver, så få det afklaret hurtigt.
Det er meningen, du skal være her, når jeg skal bruge dig.
Dr. Lipschitz, det er Louis.
Der hersker ingen tvivl om dette.
Jeg opførte mig upassende forleden,
og jeg ved, at du holder af mig...
Ikke bare fordi du skal.
Hvis det ikke er for meget besvær, vil jeg gerne genoptage terapien.
Vær sød...
Vær sød at ringe tilbage til mig. Tak.
Jeg må tale med dig om Harvey.
Hvad omhandler det?
Jeg vil bare forsikre mig om, at I har det godt sammen.
Ja. Donna, vi har det fint sammen.
Er du sikker? For vi gjorde alle vores for,
at vi fik fodfæste igen.
Jeg så jer to sidde tæt tidligere. Jeg vil nødigt tro,
-at det går den forkerte vej. -Det gør det ikke.
-Bare rolig. -Jeg er ikke rolig, Louis.
Jeg ved, hvordan du har det,
og jeg ved, at det mindste kan påvirke dig...
Donna, bare så du ved det, har vi det så fint sammen, at Harvey...
-At Harvey hvad? -Ingenting.
Louis, hvad foregår der?
Hør her, Donna, Jeg siger det kun én gang.
Harvey bad mig om at håndtere en personlig sag for ham.
Han stoler på mig. Hvis du stoler på mig,
vil du lytte til mig, når jeg siger, at Harvey og jeg har det fint sammen.
Okay.
Jeg stoler på dig.
Harvey Specter.
Vi blev ikke introduceret ordentligt, sidst vi mødtes. Holly Cromwell.
-Hvad vil du, frk. Cromwell? -Der er ikke meget hyggesnak.
Jeg har meget at gøre og har ikke tid til den slags.
-Det ville du måske, hvis du ansatte mig. -Hvabehar?
At headhunte er ikke nok for mig, hr. Specter. Jeg vil tilbage i kampen.
Eftersom du er grunden til, jeg er ude af kampen,
burde du ansætte mig som rådgiver på fuldtid.
Skal jeg hjælpe dig pga. skyld?
Jeg vil ikke hjælpes,
men du lovede, at du ikke ville ødelægge mit ry.
Hvad skal jeg sige?
-Det, du gør, er farligt. -Du skal sige,
at du lover for meget.
Du ville ikke have sendt Rachel til mig,
-hvis du ikke kendte min værdi. -For det første,
så sendte jeg ingen til dig.
For det andet findes det job, du tror, du kan, ikke i mit firma.
Det gør det hos Baker Simms & Walker Stein.
Jeg vil ikke finde løn
til en, hvis eneste talent er at gå over stregen.
Mener du, fordi det er noget, du selv gør godt?
Som sagt, frk. Cromwell, jeg har meget at se til.
Én Macallan uden isterninger.
Sådan som Lockwoods aktier stiger, hvorfor ikke tage en dobbelt?
Beklager, jeg kan ikke genkende dig. Arbejder du i business-afdelingen?
Nej. Jeg arbejder med at sagsøge jer
for at foregive, at Galvadynes solpaneler er jeres.
Jeg ved ikke, hvem du er,
og jeg ved ikke, hvad du snakker om.
Den teknologi blev udviklet af os.
Løgn og latin.
Den teknologi tager årevis at udvikle,
og hele din afdeling har kun eksisteret siden forrige tirsdag.
Hvad skal jeg sige?
Når man investerer i det rette talent, kan man flytte bjerge.
Sidst jeg tjekkede, var det ikke ulovligt at overgå konkurrenten.
Hvis du er halvt så klog, som du påstår,
giver du produktet tilbage nu. Ellers tager vi firmaet fra dig senere.
Hvis du er her uden FBI, er du bare en gangster
uden beviser til at bakke din påstand op.
Nej.
Jeg giver dig chancen for at gøre det rette.
For når jeg beviser, at I stjal vores teknologi,
vil du kun kunne fejre en dom for bedrageri.
Tak for mødet. Jeg hedder Oliver Grady. Dette er min kollega.
Har din kollega et navn?
Det er mindre vigtigt end mine spørgsmål.
Hvorfor startede du et slagsmål i cafeteriaet under frokosten
den 4. november sidste år?
Jeg troede, vi skulle tale om min mulighed for prøveløsladelse.
Det kan vi sagtens tale om.
Efter du fortæller, hvorfor du konspirerede med fængslet
for at få dine medfangers domme forlænget.
Fis i en hornlygte.
-Vagt! -Du behøver ikke tale med os.
Hvis det bliver opdaget, får du, i stedet for fem år,
-livstid. -Okay. Hvad vil I vide?
Hvem siger, du skal slå dem, der snart slipper ud?
Det har ingen sagt, at jeg skal.
Men når en ny fyr kommer ind i enheden,
skal jeg give ham en lærestreg.
-Hvordan ved du det, hvis ingen sagde det? -Det skete for to år siden.
Jeg kom op at slås med en fyr. De trak mig væk.
Jeg troede, jeg ville ende i isolation.
I stedet smed de ham i isolation.
Jeg kom tilbage til cellen,
og der var en helt ny PlayStation.
Lad mig gætte... Du spurgte aldrig hvorfor?
Jeg vidste hvorfor.
Jeg opgiver ikke min PlayStation.
Er du villig til at vidne om det?
Vil I virkelig få mig tidligere ud?
Det troede jeg heller ikke.
Vagt!
Hvordan gik det?
Hvis du vil vide, om jeg overtalte Paula til at hyre mig,
er svaret ja.
Jeg er hendes advokat. Vi har et møde om forlig i morgen.
Dette er sidste gang, vi vil tale om dette.
-Louis... -Nej.
Hun er min klient, og jeg vil ikke skulle bekymre mig om, at du blander dig i sagen
og tror, at du kan klare den bedre.
Hvis du kunne, ville du. Men det kan du ikke, fordi du er indblandet.
Du har ret. Hun er i gode hænder. Jeg holder mig væk.
Det er ikke godt nok. Du skal love det.
-For ellers dropper jeg den nu. -Okay, Louis. Jeg lover det.
Harvey?
-Er alt i orden med dig og Louis? -Ja, hvorfor?
Han sagde, at han ordnede noget for dig, men ville ikke sige, hvad det var.
For fem minutter siden så jeg, at I diskuterede intenst.
Ja. Alt er i orden, og det var ikke en intens diskussion.
Det var et strategisk møde. Så du behøver ikke være indblandet.
Det forsøgte jeg ikke. Jeg ville sige, at Rick Dunn har ventet på dig
-i et kvarter. -Hvorfor hentede du mig ikke straks?
Jeg så ham først, da jeg gik forbi, og jeg er ikke din sekretær længere.
Jeg er daglig leder her. I stedet for at kritisere mig,
hvad med at spørge, hvad han vil?
Rick, jeg kunne være kommet til dig, hvis jeg vidste, at du ville se mig.
Når nogen undgår mig, finder jeg dem.
Ingen undgår nogen. Jeg ville ringe senere.
Havde du godt nyt, havde du allerede ringet. Så hvad skete der?
Hvad tror du? De benægtede alting
og sagde, at de selv udviklede teknologien.
Det er jeg ligeglad med. Du påstod at kunne skaffe resultater.
Det vil jeg også, men det vil tage mere end ét møde.
Nu skal du høre, hvad der skete efter det ene møde.
De har lige annonceret, at de lancerer en måned tidligere.
Rick, hør her. Det vil ikke ske.
Det er bluff. Jeg lover dig,
at de aldrig får dit produkt på markedet.
Nu skal du høre her.
Du sagde, at du ikke ville have noget efter ét møde.
Det har du bare at have efter to.
Hvis du ikke har det, vil jeg sige til hele byen,
at Harvey Specter kun er god til at love ting, han ikke kan holde.
Pis.
Der er ingen dokumenter, der beviser, at indsatte blev belønnet for at slås.
På trods af Collins vil de andre tre måske vidne.
Nej, ingen af dem er tæt på at blive prøveløsladt.
-Det kan vi ikke engang tilbyde. -Så lad os vende tilbage til vagterne.
Det er en blindgyde.
I Brunswicks system tildeles ændringer tilfældigt.
Så lad os kigge uden for Brunswick.
Du godeste.
Du har ret. De ejer otte andre fængsler. Hvis de gør det ét sted...
-Gør de det også de andre steder. -Måske er et af dem ikke så god
-til at skjule det. -Bingo. Okay, vi gør det.
Jeg skal spise middag med Rachel, ikke gennemgå dokumenter med dig.
Okay, vælg bare. Wabash, Dalton, Lambert, Blackwell...
Øjeblik.
Lambert.
Ejes Lambert Fængsel af Reform Corp?
Ja, hvorfor? Kender du nogen der?
Nej.
-Nej. Jeg kender en, der var der. -En, der ville vide noget?
Han er typen, der ved alt.
Rachel, har du set Mike? Han er ikke på sit kontor.
Han tog på klinikken tidligt i morges,
-så han er der nok stadig. -Igen? Jeg bad ham om at afslutte sagen.
Harvey, han knokler for at imødekomme aftalen
-og også hjælpe sine andre klienter. -Jeg skal bruge ham nu.
Jeg er træt af at kigge på hans kontor og se, at det er tomt.
Måske kan jeg hjælpe dig.
Nej, det er i orden. Men sig til ham, at jeg leder efter ham.
Nu, hvor du nævner det, er der faktisk en ting.
-Jeg hørte, du kontaktede Holly Cromwell. -Ja.
-Mike og jeg. Er det et problem? -Intet problem.
-Jeg ville vide, om hun klarede opgaven. -Hun var dyr.
-Men hun klarede opgaven. -Var det dét værd?
Lad mig sige det således. Artiklen, som de skrev om Mike,
havde aldrig eksisteret uden hende.
Der har vi jo Mike Ross. Du er nok ikke ude for at sælge småkager.
Men hvis du er, køber jeg to æsker "Rend mig".
Sid nu bare ned, Gallo.
Jeg vil heller ikke være her, men har brug for hjælp.
Sidst jeg hjalp dig, fik jeg fem års fængsel for det.
Det kan vi måske afhjælpe.
Hvad fanden er dette?
Det er en retssag
mod dit forrige fængsel
for at opfordre til slåskampe, så de indsattes domme forlænges.
Du skal være mit ekspertvidne.
-Det må være en joke. -Frank...
Glem det. Det vil jeg på ingen måde.
Jeg kan sørge for, at det lønner sig.
Det er ligegyldigt, for jeg aner ikke, hvad du taler om.
Sludder. Skal jeg tro på, at du har alle vagterne i din hule hånd,
men ikke kendte til sammensværgelsen?
Det lyder, som om du ved en masse. Hvorfor skal du bruge mig?
Jeg skal bruge en, der vil udtale sig. Til gengæld vil jeg...
Nu skal du høre, hvad du vil gøre.
Det, du lovede mig fra starten.
-Du får mig ud herfra. -Det kan jeg ikke.
Løgn og latin. Cahill skylder dig en tjeneste.
Marchér ind på dine små fødder, og sig, hvad der skal siges.
Ellers får du intet at vide.
Og så kan du tage en småkage med, næste gang du kommer.
Jeg håber, du har set på forligsaftalen.
Tallet er så lavt, at vi ikke engang kommer med et bud.
Vi forhandler ikke imod os selv.
Men jeg skal forhandle imod mig selv.
Tallet burde være nul.
Dr. Agard er villig til at betale lidt, så hun kan lægge det bag sig.
Men hun vil ikke møde mig og stå ved det, hun gjorde.
-Hun tog sig bare af dine patienter. -Derfor brød hun
-deres aftale. -Ifølge den hippokratiske ed,
så er patientbehandling vigtigere end aftaler.
Hun var ligeglad med patienterne. Hun ville stjæle mine klienter.
Hvorfor kontaktede de hende?
-Det har du ikke bevis på. -Jo. Jeg har opkaldslister.
Min klient var etisk forpligtet til at behandle patienterne.
Hvad med den etiske forpligtelse til ikke at dyrke sex med en patient?
Hvad sagde du?
Jeg ved, at hun er sammen med Harvey Specter.
Det overrasker ikke, at hans partner forsvarer hende.
Dr. Agards privatliv er ikke relevant.
Det vil det være, når det etiske råd hører,
at hun begyndte at date en patient,
før den obligatoriske ventetid var forløbet.
Det er en skamløs løgn.
Nu forvrænger du fakta for at afpresse min klient.
Afpresning er en alvorlig anklage. Min klient bad ikke om noget
-for at tie stille. -Han antydede det.
Mødet er slut.
Hvad med at du køler ned og kommer tilbage med et ordentligt tal?
Den store Harvey Specter kom hele vejen ned under 14th Street for at se mig.
Jeg er beæret.
Når jeg har gode nyheder, foretrækker jeg at mødes.
-Betyder det, at du vil ansætte mig? -Ikke endnu.
Men hvis du ordner noget for mig, gør jeg det måske.
Lancerer Lockwood et solpanel?
Siden hvornår arbejder de med vedvarende energi?
Siden de stjal teknologien fra Galvadyne.
-Det er løgn. -Hvor ved du det fra?
Der findes kun seks personer, der kan den slags.
Var det en af dem, vidste jeg det.
De har fået det på en måde. Jeg skal vide hvordan.
Det er ikke meget at gå efter.
Havde jeg mere, ville jeg ikke have brug for dig.
Med andre ord... Jeg skal gøre det umulige
som en audition for et job, du i går sagde, ikke fandtes.
Så se på det som en tryllekunst.
Hvis den information dukker op, vil jobbet også lige pludselig.
Så kan du begynde at udvælge et kontor til mig, for næste gang vi taler,
flytter jeg ind.
Hvor fanden har du været hele morgenen?
Jeg besøgte Sean Cahill ved SEC.
Beklager, men SEC har ikke jurisdiktion over private fængsler.
Det ved jeg. Jeg ville lave en aftale med Frank Gallo.
-Ville han vidne? -Kun hvis han prøveløslades.
Cahill afslog, så det betyder, at vi må gennemgå Gallos journal
og se, om vi kan få ham løsladt på en anden måde.
Mike, vent et øjeblik.
Gallos journal nævner,
at han fik fem ekstra år for overfald med et dødeligt våben
-i Danbury. -Og?
Det er cirka det tidspunkt, hvor du kom ud derfra. Mike.
Er det ham, der forsøgte at dræbe dig?
-Oliver... -For søren. Sådan en fyr kan vi ikke
-løslade. -Jeg forsøger ikke at få ham ud nu.
Men at få hans dom forkortet to år, og det er stadig først om fem år.
Hvis jeg ikke gør det, hvor mange mænd ender så ligesom Chris Reyes?
Lige nu er jeg bekymret for, at du ender som Chris Reyes.
Kommer Gallo efter mig, er det lige meget, om det er om fem eller syv år.
Vi har ikke lang tid, før dette bliver for risikabelt for mig.
Så dette er den eneste måde.
Okay.
Men jeg har set dig gøre ting, ingen andre kan.
Du er klog nok til at overbevise ham til at tage imod andet en prøveløsladelse.
-Du kender ikke Frank Gallo. -Jeg ved det, du har lært mig.
Alle har noget, de ønsker.
Du skal bare finde ud af, hvad det er, at Gallo ønsker, og give ham det.
-Louis. Hej. Hvordan gik det? -Hør her.
Skal jeg være din advokat, må jeg vide sandheden.
Jeg bryder mig ikke om tonen. Jeg sagde sandheden.
Jeg må vide, om du begyndte at date Harvey, mens han var din patient.
Hvabehar? Nej. Hvem sagde det?
Din eks. Han truer med at fortælle bestyrelsen det.
-Hvis der findes bare ét bevis... -Det gør der ikke. Det passer ikke.
Hvis du ikke tror på det, kan du gå din vej.
For jeg vil ikke repræsenteres af en mand, der betvivler min integritet.
Okay. Undskyld.
Jeg kan ikke lide at være uvidende.
Godt, at du er mere rolig nu, men jeg er stadig chokeret.
-Vil han tale med bestyrelsen? -Han afpresser dig
-med truslen om at kontakte bestyrelsen. -Hvad?
-Det ville ødelægge min karriere. -Ja. Derfor skal du fortælle mig,
hvad der skete mellem dig og Jacob. Nu.
-Det er jeg ikke komfortabel med. -Beklager, men det bliver du nødt til.
For det eneste forsvar mod det, han forsøger at gøre,
er sandheden.
Det er sandt, at han knuste mit hjerte.
Men bagefter ombestemte han sig.
Du skal lave en kontrakt til en ny ansat.
Det gør jeg i morgen tidlig.
Øjeblik. Hvorfor ansætter vi Holly Cromwell som rådgiver?
Hun er sej, og jeg gider ikke lede efter hende,
hver gang jeg skal bruge hende.
-Harvey, det er en dum idé. -Det bestemmer jeg.
Det gør du faktisk ikke.
Hvabehar?
Som sagt, er jeg ikke længere din sekretær.
Jeg er leder, og det er der en grund til.
Jeg kender mennesker. Det er dumdristigt
at ansætte en, der forrådte sin chef, da lejligheden bød sig.
Jeg lovede hende det, hvis hun lykkes. Og det vil hun.
-Jeg har allerede brudt mit løfte én gang. -Du burde ikke love et job
-til en, der ikke er advokat. -Seriøst?
Du er ikke advokat. Jeg forfremmede dig, og det gik da ret godt, spørger du mig.
Det gjorde du først, efter jeg havde bevist min loyalitet.
Hun vil bevise sin loyalitet nu.
-Skal jeg minde dig om...? -At du er chefen? Nej.
Hvis du prøver at bilde mig ind, at det ikke er noget, vi stemmer om,
finder jeg Louis med det samme
og tager statutterne med, for jeg vil vædde på, at det er noget, vi stemmer om.
Okay, du vinder. Hvis du ikke vil, ansætter vi hende ikke.
Hvis du vil tage den beslutning, må du selv fortælle hende det.
-Hej. -Hej.
Er du sulten? Der er thairester i køkkenet.
Skønt. Jeg har ikke spist i dag og er hundesulten.
Mike, i øvrigt...
Jeg ved, jeg sagde, du skulle bede Harvey om fri til at hjælpe på klinikken,
men jeg tænker,
at du måske bør tage fri fra klinikken
-og hjælpe Harvey. -Rachel...
Han ledte efter dig i dag, og det var tydeligvis ikke første gang.
Du sagde jo selv, at han var så flink at indgå den aftale,
så måske er det på tide at huske det.
Det husker jeg...
Vi arbejder ikke sammen på alle sager.
Det ved han.
Det ved jeg også.
Men der var en grund til, du blev genansat.
Så du er der, når han har brug for dig.
Du har ret.
Jeg...
Jeg arbejder på en Brooklyn Housing-sag, og der er en deadline.
Men så snart den er slut, tager jeg en pause fra klinikken.
-Det lover jeg. -Okay.
Købte du forårsrullerne, som jeg kan lide?
Ja.
-Nej. Måske. -Spiste du dem?
De kaldte på mig.
-Hver gang. -Det ved du.
Det er saucen.
Louis, vi har aldrig før diskuteret en sags detaljer.
Hvorfor mener du pludselig, at denne sag er så vigtig?
Jeg ved det ikke. Hun fortalte mig en masse grimme ting
omkring manden, men...
Men hvad, Louis?
Hun sagde også, at han bare ville vinde hende tilbage.
Hun havde ondt af ham.
Jeg har vist også ondt af ham.
Ondt af ham eller dig selv?
Hvad mener du?
Louis, jeg vil nødigt sammenligne,
men er der en chance for,
at du sætter dig selv i hans sted,
fordi det minder så meget om det, der skete mellem dig og Tara?
-Jeg var ikke utro. -Men du opførte dig skidt.
Forholdet endte, og du ville have hende tilbage.
Jeg sagde jo,
at jeg ikke vil tale mere om at få afklaring i forhold til Tara.
Det ved jeg, Louis.
Men det er min pligt at fortsat nævne det for dig.
Ellers er der ingen grund til terapien.
Okay.
Jeg tror helt ærligt ikke, det er det.
Så bør du ikke have problemer med at gøre det, du ved, du skal.
-Holly, ikke sandt? -Jo.
Jeg hedder Donna Paulsen. Tak, fordi du kunne komme.
Helt fint. Vi kan tale om kontrakten uformelt,
men min advokat skal læse den, før jeg underskriver den.
Jeg har faktisk et par spørgsmål først.
-Hvilken slags? -Den slags, der afgør,
om du passer til Pearson Specter Litt.
Jeg er her ikke pga. kontrakten, vel? Du har et problem med mig.
-Ja, det har jeg. -Nu forstår jeg. Det burde jeg have vidst.
Jeg har en MBA fra Wharton. Jeg var æreselev,
og du tror, at jeg er en dyr...
Nej. Jeg er ligeglad med, hvad du mener om sex og mænd.
Mit problem er, at du er en forræder.
Du forråder de mænd, du er efter.
Den eneste gang, vi interagerede med dig,
vendte du dig mod din chef.
Hvorfor spørger du ikke din chef om det?
Han fik mig i fedtefadet. Det er første og sidste gang,
jeg har gjort den slags. Jeg mistede mit levebrød på det.
Det vidste jeg ikke.
Diskretion og integritet var mit firmas grundlag.
Det ødelagde din chef.
Jeg kan ikke lide, at du betvivler,
om jeg overhovedet havde det.
Hvad er det?
Det er, hvad jeg troede, jeg skulle levere til min nye chef.
Det er lige det, Harvey mangler. Hvordan skaffede du det?
Det er en kunst.
Jeg finder ud af, hvad folk ønsker,
hvad de frygter, hvad der motiverer dem, og bruger det.
De kender aldrig hele historien,
så når de giver mig det, tror de, det er ingenting.
Når du lægger alle brikker sammen, bliver det præcis det,
som din klient søger.
Det er alt det, jeg lovede at skaffe Harvey,
og det tog mig under en dag.
Jeg holdt mit ord.
Hvor er min småkage?
Jeg har noget bedre med.
Du var også fange under Reform Corp.
Derfor er du nu også med.
Vinder vi, er du ikke længere en, der pakker varer
i Food-Way, når du slipper ud.
Du bliver Andy Dufresne, der sidder på stranden i Mexico
med en fuld bankkonto.
-Jeg tjener allerede fint her. -Ja. Men nogle af pengene
-kunne måske tilkomme din datter. -Hvabehar?
Jeg har gravet lidt, Frank.
Jeg ved, at I ikke har kontakt.
Hun har det ikke godt, og så mange penge kunne ændre hendes liv.
-Hvis du leger med mig... -Det gør jeg ikke, Frank.
Jeg forsøger heller ikke at tryne dig. Jeg vil hjælpe dig.
Vi havde en aftale.
-Formidlet af fængslet? -Ikke i starten.
Men jeg så et mønster.
Man knuste hoveder og fik en belønning.
Så jeg gik til kilden for at få en aftale.
-Fik du det? -Ja.
Jeg fandt ud af detaljerne.
I starten var det godt, men jeg indså, at det var som at arbejde for mafiaen.
Det er godt, når man kan, men man kan aldrig sige op.
Så jeg forsøgte at sætte en stopper for det.
Den nat slukkede vagterne for kameraet,
og fem af mine såkaldte venner gik løs på mig.
Vent. Var det den aftale, der fik dig ind i Danbury?
Du sladrede om dem?
Nej, er du gal? Ingen bekymrer sig om, hvordan fanger bliver behandlet.
Jeg sladrede om rigtige forbrydere. Det var sådan, jeg kom ud.
Er du villig til at vidne?
-Og nævne din kilde? -Så let bliver det ikke, Mikey.
Jeg skal have et forskud.
Værsgo at sætte jer.
Det er godt, du kommer med noget konkret.
Det eneste, jeg kommer med, er, hvad jeg har til din klient.
-Du sagde, han ville skrive en check. -Det, hun skulle have sagt,
er, at når man afpresser nogen,
skal man have et forsvar klar.
-Bevar kammertonen over for min klient. -Din klient er en gemen løgner.
Hans eneste motiv er hævn over sin eks.
-Hun brød vores aftale. -Nej, det gjorde du,
da du havde en affære og troede, du ville forlade hende.
-Det har intet med dette at gøre. -Jo, det har det nemlig.
Du klokkede i det. Du ombestemte dig og ville ikke godtage,
at hun droppede dig.
-Derfor har du forfulgt hende. -Det har jeg ikke.
Bum. To edsvorne erklæringer.
I modsætning til dine latterlige anklager,
har jeg faktisk beviser
fra privatdetektiven, som du hyrede,
og fra fyren ved kiosken,
der siger, at du står halvdelen af dagen og glor på hendes bygning.
Jacob, passer det?
Ja, det gør det.
Det ved han.
Det er en forbrydelse, doktor.
Jeg burde få dig anholdt.
Eller måske bare tale med bestyrelsen, så du mister din bevilling.
Vi skulle leve livet sammen.
Jeg havde planlagt alting.
Hvor vi skulle bo, hvor mange børn vi skulle have.
Hvor vi ville fejre årsdag.
Så begik jeg en fejl.
Og pludselig
er hele mit liv væk.
Vi dropper retssagen.
Søger du Oliver?
Nathan, hej. Ja. Jeg skal tale med ham.
Om Brooklyn Housing-sagen eller din fængselsretssag?
-Hør her, Nathan, jeg måtte... -Mike, rolig.
Jeg er ikke vred.
Men jeg ville ønske, jeg kunne tage et billede af dig nu.
Hvordan opdagede du det?
Lad være. Da du underskrev aftalen,
-vidste jeg, du ikke ville holde den. -Og du sagde intet?
Denne gang tager du fusen på Harvey Specter og ikke mig.
Enten vinder du, og vi får æren,
eller du bliver afsløret, og vi dropper sagen.
Der er ingen ulempe.
-Ved Oliver det? -Ja.
Jeg foregav at være vred på ham og sendte ham hjem.
Brug natten til
at tænke over, hvor meget respekt du har fået for mig,
og kom i morgen, og gør dit bedste for os.
Tak, Nathan.
Velbekomme, Mike.
Før du tager hjem, skal du skrive en check til Holly.
-Jeg sætter hende på lønningslisten. -Hun vil ikke arbejde her alligevel.
Hun vil hellere klare løse opgaver hist og her. Her er beløbet.
Hvorfor det? Jeg accepterede hende.
Hvad end, du sagde, gjorde, at hun ikke accepterede os.
Vi er en fasttømret gruppe.
Vi forråder ikke hinanden.
Vi har ikke hemmeligheder for hinanden. Jeg måtte finde ud af, hvor hun stod.
Hvis det resulterede i, hun ikke vil være her, så er det fint.
Jeg forstår, Donna. Jeg er ikke vred på dig.
Skal bare bruge checken.
Er der noget, du undlader at sige om denne kvinde?
For du har opført dig anderledes på det seneste og... Jeg ved det ikke.
Der er intet at sige om hende. Jeg tænkte bare, hun ville være god,
men den slags sker.
Det er sjovt.
Jeg elsker mit nye job, men jeg savner dette.
Det gør jeg også.
Skal jeg hælde et par drinks op?
Måske i morgen aften. Lige nu er der noget, jeg skal.
Okay.
Jeg skriver checken.
Du havde ret, dr.
Jeg havde ikke håndteret det.
Men én ting er tydeligt.
Det var min skyld.
Hvilket betyder...
...at jeg fortsat må udvikle mig.
Fordi...
...jeg vil ikke ødelægge det med den næste Tara.
Louis,
jeg plejer ikke at sige dette til mine patienter, men...
...jeg er stolt af dig.
Godnat, dr.
Godnat, Louis.
Kan du nå en aftale mere?
Hej. Hvad laver du her?
Jeg ville tage dig med ud og fejre det.
Louis fortalte, hvad der skete.
Jeg har lige talt med ham. Han gjorde det helt utroligt.
Du gjorde det utroligt ved at anbefale ham.
Hvorfor sagde du intet om Jacob?
-Jeg bad Louis om ikke at sige noget. -Det gjorde han ikke.
-Hvordan ved du...? -Det gør jeg. Jeg tænkte bare,
at jeg ville ønske, du havde stolet på, at jeg ikke ville have flippet ud på ham
over det, han gjorde.
-Er det det, du tror, er grunden? -Du kender min fortid med utroskab.
Hvad kunne det ellers være?
Manden var mig utro.
Jeg stolede på ham...
...og han var mig utro, og...
-Jeg var bekymret for dit syn på mig. -Hvorfor skulle hans utroskab
ændre mit syn på dig?
Fordi nogle mener, at en kvinde, der bliver bedraget, ikke kan...
...elskes.
Hvordan kan du tro det om mig?
Det handler ikke om dig, men om mig.
Hvis han gjorde sådan mod dig, er han en idiot.
Han mistede noget fantastisk.
Ikke elskelig?
Psykiatere ved ikke alting.
Det begynder jeg at indse.
Du brænder virkelig lyset i begge ender.
Hey. Er det til mig?
Siden du havde for travlt til at spise,
tænkte jeg, at maden kunne komme til dig.
Jeg forstår ikke. Hvad mener du med det?
Jeg tog hen på klinikken med maden, men du var der ikke.
-Jeg var nok ikke kommet tilbage endnu. -Tilbage hvorfra?
Var det plejehjemmet i Brooklyn eller bygningsdepartementet?
For Oliver kunne ikke beslutte sig.
Jeg har ikke...
Hvis du ikke siger, hvad der foregår, tror jeg, du har flere hemmeligheder.
Jeg løj ikke om, at jeg arbejder med Oliver.
-Jeg nævnte bare ikke hvilken sag. -Fængselssagen.
-Ja. -Du underskrev en aftale.
-Du kan blive fyret pga. det. -Harvey vil ikke fyre mig pga. det.
-Nå, men det burde han måske. -Hvordan kan du sige det?
Fordi du misbruger hans tillid og også min.
Fangerne udnyttes til fordel for penge.
At du vil gøre det rette, ændrer ikke på, at du gav dit ord.
-Rachel... -Hør...
Vi har gennemlevet nok til,
at du ved, at jeg stadig elsker dig i morgen,
men du skal spørge dig selv, hvad er dit ord værd?
For sådan, som det går, bliver det ikke meget værd.
Oversat af: Emma Cairo